ประจำเดือนมาวันที่ 10 มีเพศสัมพันธ์วันที่ 19 ถุงยางอนามัยแตก แต่กินยาคุมฉุกเฉินแล้ว พอวันที่ 25 มีอาการเลือดสีน้ำตาลออกมาเล็กน้อยและมีอาการเจ็บเหมือนประจำเดือนมา จะท้องไหมครับหรือเป็นอาการของยาคุมฉุกเฉินครับ ?
สวัสดีค่ะ หากประจำเดือนมาในวันที่ 10 ต.ค. และได้มีเพศสัมพันธ์ในวันที่ 19 เท่ากับมีเพศสัมพันธ์ในวันที่ 10 นับตั้งแต่มีประจำเดือนมา ถือว่าไม่ได้อยู่ในระยะปลอดภัย โอกาสที่จะตั้งครรภ์ย่อมมีได้ แต่หากได้ทานยาคุมฉุกเฉินไป โดยทานภายในไม่เกิน 12 ชั่วโมงนับจากที่มีเพศสัมพันธ์ ยาคุมฉุกเฉินจะช่วยป้องกันการตั้งครรภ์ได้ประมาณ 95%และหลังจากทานยาคุมฉุกเฉินไปประมาณ 1 สัปดาห์ บางรายอาจมีเลือดออกจากช่องคลอดได้ ซึ่งถือเป็นเลือดที่เป็นผลจากยา ไม่ใช่ประจขำเดือนจริงๆ ดังนั้น หากทานยาในวันที่ 19 แล้วมีเลือดออกในวันที่ 25 เลือดดังกล่าวจึงน่าจะเป็นเลือดที่เกิดจากผลของยาได้ค่ะ ซึ่งบางรายอาจมีปวดท้องน้อยร่วมด้วยได้ส่วนการที่จะทราบว่ามีการตั้งครรภ์หรือไม่นั้น ควรรอให้ถึงวันที่ 10 พ.ย. หากประจำเดือนไม่มา ก็ควรตรวจหาการตั้งครรภ์ดูค่ะ